open-index/open-wikipedia-markdown huggingface dataset:
Montréal

**Montréal** es un cité in Canada. In francesi it es scrit *Montréal*. It es situat in li sud-west del provincia Québec sur li insul Île de Montréal.

Li cité have 1.649.519 (2011) habitantes e es li duesim max grand cité de Canada detra Toronto e li max grand cité del provincia Québec.

## Sport
In li annu 1976 evenit li Olimpic Ludes del estive in Montréal. Li professional club de hockey sur glacie Montreal Canadiens, quel lude in li National Hockey League, have su hem in li cité.
Filia

**Filia** es un feminin infante, un puella, un puella o un feminin animale. Un filia es li feminin genitura in un familie.

Li masculin contrarie de un filia es un filio.

In patriarchal societés li filias sovente have min jures quam li filios. In societés li genitores frequentmen prefere haver filios quam filias. In quelc societés li filia es mem vendit a su marito e ne have li jure decider self pri su futur marito.

## Economie
Un anc usa li parol *filia* in li economie por firmas sovente li forme de un filiale. Un filiale o filia-firma es un firma, quel es fundat e quam sucursale de un matre-firma e es directet del matre-firma.
Sotchi

**Sotchi** es un cité in Russia. It es situat al Nigri Mare in li nord del montania Caucás. Sotchi es un parte del Region Krasnodar.

Li cité have 343.334 (2010) habitantes. It es un populari cité balneari e destination de turisme in Russia.

In li annu 2014 evenit in Sotchi li Olimpic Ludes de hiverne. 
*Vide anc [[Olimpic Ludes de hiverne 2014]].*
Ocul

Li **ocul** es parte del córpor. It es li sensu-organ por vider. It percepte luce. Homes e animales have ocules.

Li diferent species de animales have diferent sortes de ocules. Insectes have facette-ocules. Plu complex organismes quam homes, avies, pisces, mammiferes, amfibies e reptiles have du ocules.
Leo Tolstoy

**Leo Tolstoy** o con plen nómine *Lev Nikolayevich Tolstoy* (russ: Лев Никола́евич Толсто́й) esset un russ autor. Il nascet li 9-im de septembre (28-im august) 1828 in Yasnaya Polnaya (Russia) e morit li  20-im de novembre (7-im de novembre) 1910 in Astapovo. Su long romanes *Guerre e pace* e *Anna Karenina* es classicos del realistic roman.

Tolstoi ha scrit sett romanes, quin novelles, mult curt-racontas, quelc teatrages e filosofic e pedagogic ovres.

## Vive
Leo Tolstoy nascet quam filio del comto Graf Nikolai Ilyitsch Tolstoy (1794–1837) e princessa Volkonskaya. In li etá de 9 annus su ambi genitores morit. Li sestra de su patre devenit su gardera. 
Inter 1844 il comensat studiar oriental lingues in Kazan (Russia), ma il changat al jurisprudentien. Ma il ne finit su studies e forlassat li universitá in li annu 1847. Inter 1847 e 1851 il provat ameliorar li situation del paisanes sur li domene de su familie in Yasnaya Polnaya per reformes.
Inter 1851 e 1855 in servit in li armé del russian tsar e partiprendet in li guerres in li Caucás e in li Crimea-guerre.
Desde 1855 il habitat sur li domene in Yasnaya Polyana, Moskva e Sant Peterburg. 
In li annu 1862 il maritat Sofja Andrejewna Behrs. Li cuple havet 13 infantes.
In li sequant annus il scrit su du grand romanes Guerre e Pace (1862-1869) e Anna Karenina (1873-1878).
Desde 1881 il esset in un conflicte con li eclesia e il ocupat se con religiosi questiones. In li annu 1901 il esset excomuniet.
Leo Tolstoy ocupat se anc pri pedagogica e scrit manuales por infantes.

## Li max important ovres
* 1863 - Li cossaces
* 1869 - Guerre e pace (Война и мир) 
* 1872 - Li prisonario in li Caucás
* 1877 - Anna Karenina
* 1899 - Resurection
Nagano

**Nagano** es un cité in Japan. It es situat in li centre del insul Honshū, quel es li principal insul de Japan. Nagano es li cité capital del Prefectura Nagano.

Li cité have 379.009 (2013) habitantes. 

In li annu 1998 evenit li Olimpic Ludes del hiverne in Nagano. Nagano es anc famosi por li buddist temple *Zenkō-ji* ex li 7-im secul.
Epifanie

**Epifanie** es un festa del cristianisme. It es celebrat ye li 6-im januar. On nomina ti festa anc *Tri Sant Reyes*, *Die del tri reyes* o *teofanie*.

Epifanie significa *Aparerentie del Domino*. Li festa honora li revelation que li filio del Deo Iesus es un hom

In li cristan eclesies del west li festa es dedicat al tri sagios ex li oriente qui hat secun li bible honorat li bebé Iesu e dat it donationes. In li cristian eclesies del ost on festa li baptisme de Iesu.

## Customes
In Germania e Austria hay li more de stelle-cantatores. Infantes masca se quam li tri sant reyes Caspar, Melchior e Baltasar e canta canzones e colecte pecunie.
Prostata

Li **prostata** es un glandulatri organ del mascules, e del mascul homes e del mascul mammiferes. It inveloppa li initial parte del uretre e apartene al classe del glandules in composit grappes. 

Anatomicmen, li prostata have li forme e li volumine de un castanie. Tamen su volumine varia secun li etá. Che li oldes it posse atinger li volumine de un ove de un gallina. It es trapassat per li canale de uretre e it da un passage al ejaculatori canales.

Fisiologicmen, it have un duplic function: Quam glandulatri organe it possede un propri secretion, li prostatic liquide. It es un liquide blancatri, spess, qual constitue quasi un lubrificant, ma quel ne possede un fecundant proprietá. In ultra it es un contrabile quel pulse in li canale de uretre li spermatic liquide.

## Maladies de prostata
Li morbes de prostata es sat frequent. Che li adult mannes on trova li acut prostatite e li prostatic abscesses debit, por li pluparte al gonococco. Li cronic prostatite de quel li cause es probabilmen li blenoragie. Che li mannes ha preterpassat li etá de quinanti annus, on trova li hipertrofie del prostata e li carcere del prostata.
Salzburg

**Salzburg** es un cité in Austria. It es li capitale del austrian país federal Salzburg.

Li cité es situat al frontiera con Germania al fluvie Salzach, quel flue tra li cité. Salzburg es situat al nord del montania Alpes.

It have 145.871 (2013) habitantes e es detra Vienna, Graz e Linz li quaresim max grand cité de Austria.

Salzburg es conosset quam cité del musico Wolfgang Amadeus Mozart, qui nascet, habitat e laborat in Salzburg. Pro to Salzburg un populari destination de turisme.
Salzburg (Land)

Li **Land Salzburg** es un land federal de Austria. It es situat in li centre de Austria e have comun frontieras con Germania e Italia. 

It have 531.898  habitantes (2013) e li area del Land Salzburg es 7154,23 quadrat-kilometre.

Li cité capital del Land Salzburg es Salzburg.

* Prim-ministre: Wilfried Haslauer (Austrian Popul Partise)
Ba Don

**Ba Don** es un cité in Vietnam in li provincia Quang Binh.

Ba Don es situat 450 kilometres sud de Hanoi, li capitale de Vietnam.

Li cité have 115.195 habitantes.
Antananarivo

**Antananarivo** es li cité capital de Madagascar. Li cité anc portat li nómine *Tananarive* e es sovente acurtat quam *Tane*.

It have 1.816.000 (2009) habitantes.

Antanarivo es situat in li centre del insul Madagascar in un montosi region e es sur un altore de 1435 metres súper li mare.

## Historie
Antanarivo esset fundat in li annu 1625. Li nómine del cité significa *Li cité del millene*.

In li annu 1797 it devenit li capitale del Medina reyes.

Li franceses ocupat li cité in li annu 1895. Durante li frances regne til li índependentie in li annu 1960 Antanarivo havet li nómine *Tananarive*.
Mädchen (revúe)

**Mädchen** (*Puella*) es un revúe por puellas e yun féminas in Germania. It es publicat in li german lingue e anc vendit in Austria e Svissia.

It es publicat chascun du semanes desde li annu 1976. Desde 2014 it es solmen publicat unvez chascun mensu, ma li númere del págines e anc li precie ha augmentat. Li scope-gruppe del jurnale es puellas in li etá inter 11 e 17 annus.

Inter 1976 e 2009 Mädchen esset publicat del firma Alex Springer Mediahouse in München (Germania). In li julí 2009 li jurnale esset vendit al firma *Vision Media*.

Li medial valore del printat jurnales por chascun edition esset 2013 112.633 exemplares.

* Chef-redactora: *Verena Volkhausen*

## Contenete e temas
Li temas de Mädchen es moda, cosmetic e novas pri famosi persones. Un grand tema es anc  personal consilies pri sexualitá e amore. Anc hay raporte pri social e actual temas.
Mädchen have anc inter altri por poemas, con litt obscur legendes e horoscopes

## Internet
Mädchen anc have un internet págine con actual novas, internet-chat por consilie e  con un internet-comunitá. It es li sam in-linea comunitá quam li sestra-jurnales Yam! und Starflash.

## Ligament extern
* Li internet-págine del revúe Mädchen in german lingue
Lillehammer

**Lillehammer** es un cité in Norvegia. It es situat 180 kilometre nord del capitale  Oslo in li Provincia Oppland. Li cité es situat al rive del nord del Lago de Mjøsa in li montania-valley Gudbrandsdalen.

In li annu 1994 evenit li XVII-im Olimpic Ludes del hiverne in Lillehammer.

Li cité have 26.906 (2013) habitantes.
Té

**Té** es un trincage. It es preparat ex diferent partes del té-plante. Té es un calid trincage de infusion.

Té contine li materie cafeine quel have un animat efecte. Li portion de cafeine in li té es til 4,5 percent.

## Productient landes de té
Li max grand productient landes del té es:
* China
* India
* Kenia
* Sri Lanka
* Turcia

## Consumption de té
In li medie omni hom comsumpte 0,3 kilogramme de té chascun annu.

Li max grand comsumption de té hay in li sequent landes
* Paraguay (11 kg)
* Uruguay (9,3 kg)
* Argentinia (6,7 kg)
* Kuwait (3,8 kg)
* Irland (3,4 kg)
Herning

**Herning** es un cité in Dania. It es situat in li centre del peninsul Jutland e es un parte del Region Midtjylland (Medie-Jutland). 

Li cité have 47.271 (2013) habitantes.

Herning es un centre del textile-industrie. 

Li famosi bicicle-sportist Bjane Riis veni de Herning.

## Sport
Herning es li hem del successosi hockey sur glacie-club Herning Blue Fox. Anc li football-club FC Midtjylland es su sede in li cité.

In li annu 1987 grand international eveniment de gimnastica Gymnaestrada evenit in Herning.

Quelc ludes del europan championatu de handball por mannes 2014 eveni in Herning.
Köbenhavn

**Köbenhavn** es li cité capital del nord-europan land Dania.

Li cité have 559.440 (2013) habitantes.

Köbenhavn es situat in li Region Sjælland. Li area del cité es situat sur diversi insules. Li max grand parte del cité es situat sur li insul Sjælland.

Li nómine del cité *Köbenhavn* significa *Portu del comerciantes*.

Köbenhavn es li political e cultural e economic centre de Dania.
Helle Thorning-Schmidt

**Helle Thorning-Schmidt** es un politico de Dania. Ella nascet li  14-im de decembre 1966 in Rødovre (Dania). Ella es li presidenta del partise Socialdemocrates e desde li 3-im de octobre 2011 li prim-ministre de Dania.

## Personal Vive
Helle Thorning-Schmidt nascet ye li 14-in de decembre 1966 de decembre 1966 Rødovre quam filia del docente de matematica che li universitá de Köbenhavn *Holger Thorning-Schmidt* e su marita Grete. Su genitores divorciat se quande Helle esset in li etá de 10 annus

Helle Thorning-Schmidt adultijat in Ishøj, un suburbe de Köbenhavn e finit ye 1985 li gimnasium de Ishøj.

Ella studiat political scienties che li Universitá de Köbenhavn e finit ti studies in li annu 1994. Pos su studies Helle Thorning-Schmidt laborat quam directoressa del secretariatu del danes socialdemocrates in Bruxelles (Belgia) in li Europan Parlament.

In li annu 1996 ella maritat Stephen Kinnock. Stephen Kinnock es li filio del ex-presidente del Labore Partise Neil Kinnock de Grand Britania. Li cuple have du filias, Johanna e Camilla.

## Political cariera
* 1999-2004 Helle Thorning-Schmidt esset un membre del Europan Parlament por li danes socialdemocrates.
* 2005- Desde 2005 Helle Thorning-Schmidt es membre del Folketing, li parlament de Dania.
* 2005 Helle Thorning-Schmidt es electet quam presidenta del danes socialdemocrates.
* 2011 Ye li 3-im de octobre 2013 ella devenit prim-ministre de Dania.
Margrethe II de Dania

**Margrethe II** esset li reyessa del Dania inter li 15-im de januar 1972 e li 14-im de januar 2024.

Ella nascet li 16-im de april 1940 in Köbenhavn (Dania).

## Familie
Desde li annu 1967 ella es maritat con li francesi comto *Henri de Laborde de Monpezat*, quel devenit Prince Henrik de Dania pos li maritage.

Li cuple have du filios Frederik (nascet li 26-im may 1968) e Prince Joachim de Dania (nascet y li 7-im de junio 1969).

Margrethe II de Dania abdicat pro causes de sanitá ye li 14-im de januar 2024 al favore de su filio Frederik, qui devenit quam Frederik X de Dania li nov rey de Dania.
Aalborg

**Aalborg**, anc scrit *Ålborg*, es un cité in Dania. It es situat in li nord del peninsul Jylland al Limfiord.

Aalborg have 106.916 (2013) e es pos li capitale Köbenhavn, Aarhus e Odense li quaresim max grand cité de Dania.

Li famosi brandy Aquavit es productet in Aalborg.

## Historie
Aalborg esset mentionat por li unesim vez in li annu 1040. Tande li cité havet li nómine *Alabu*. 
1544 devenit Aalborg li sede del episcopatu Aalborg.

In li annu 1948 esset decidet que on deve scrir li nómine del cité *Ålborg*, ma in li annu 1984 li altri scrit-maniere del cité Aalborg esset oficialmen permisset.

## Sport
Li max conosset sport-club del cité es Aalborg BK.
Anc li handball-club Aalborg DH es internationalmen successosi.
Handball

**Handball** es un sport por truppes. Du truppes lude contra unaltru. Un truppe consiste in li handball ex sett lusores (un gol-gardero e six lusores sur li camp).

Un match de handball dura duvez triant minutes con un pause de 15 minutes.

Li scope del lude es jettar li balle con li manu in li goal del altri truppe. Li truppe quel ha jettat plu goales ha ganiat li match.

Hodie handball es preponderant ludet in li hall. Pro to on anc nomina li sport hodie *hall-handball*. Antey camp-handball, to es handball sub liber ciel esset plu difuset.

Li international organisation del handball es li International Handball Federation (IHF). 

## Regules
Li lud-camp es 40 metres long e 20 metres larg e have un rectangulari forme.
Li goles es tri metres larg e du metres alt. Avan li goles es li gol-spacie. It consiste ex du quart-circles con un rádius de six metres. 
Li balle es plenat con aere e have un covritura ex cute o artificial materiale.

## Historie
Handball es ludet de mannes e féminas e infantes. Li modern handball esset developat del instructora por gimnastica de Berlin (Germania) Max Heiser in li annu 1917. Heiser hat creat li lude por yun puellas. Li gimnastic-instructor Carl Schelenz, qui esset anc de Berlin, fat li sport plu atrativ por puéres e mannes.

Camp-Handball esset unvez in li annu 1936 parte del programma del Olimpic Ludes. 

Desde li Olimpic Ludes 1972 in München (Germania) handball in li hall es un olimpic sport. Poy li camp-handball perdit su important rol.

## Difusion
In li international handball-sport domina li europan landes. Éxter Europa handball es min populari.

Ma anc in Asia, Nord-Africa e Sud-America handbal es populari. In li 2013 Brasil devenit li unesim sudamerican champion de munde durante li mund-championatu de féminas in Serbia.
Marshall-Insules

Li **Marshall-Insules** o *Insules Marshall*es un state in Oceania. Li state es un archipelago in li Pacific Ocean quel consiste ex 1225 grand e litt insules e 870 riffes.

Li cité capital del Marshall-Insules es Majuro.

Li Marshall-Insules have 54.600 (2011) habitantes.

## Historie
Inter 1944 e 1986 li Marshall-Insules esset sub li administration del Unit States de America. In li annu 1990 li Marshall-Insules devenit formalmen un índependent state.
Aarhus

**Aarhus** es un cité in Dania. It es situat sur li peninsul Jutland in li ost del Region Midtjylland. Aarhus es situat al costa del Mare Baltic.

Li cité have 319.094 (2013) habitantes e es pos li capitale Kopenhagen li duesim max grand cité de Dania.

Desde li annu 1928 Aarhus have un universitá e have un mar-portu in li Kattegat.

## Historie
Li nómine *Aarhus*, anc scrit *Ẵrhus*, significa *inboccatura del fluvie*. Li old nómine de Aarhus esset *Aros*.

Li cité esset fundat in li annu 770. Desde 948 Aarhus es sede de un episcopatu.

In li annu 2010 li consilie municipal de Aarhus decidet que li nómine del cité es nu scrit solmen *Aarhus* e ne plu *Ẵrhus*.
Majuro

**Majuro** es li nómine del atolle in quel es situat  li cité capital del oceanian state Marshall-Insules. Li cité capital anc have li nómine *Majuro*.

Li atolle have 25.400 (2004) habitantes. 

Li Majuro-Atolle es situat in li Pacific Ocean e consiste ex 64 insules.
Cité

**Cité** es li nómine por un urban area in quel es habitat densimen de mult homes permanentmen.

Sovente un cité es un administrativ ente. Li criteries por nominar un administrav ente *cité* es diferent in chascun land.

Li contrarie de un cité es un village. Un cité es situat in un urban area e un village in un rural area. 

Presc partú in li munde hay li tendentie que plu e plu homes transloca del rure al cités. Pro to li cités cresce plu e plu. Hodie ja 49 percent del homes habita in un cité.
Vive

**Vive** o scientific *vita* es li statu de existentie del entes inter nascentie e morte.

Li scientie quel ocupa se pri li vive e li vivent entes es li biologie.

On distinte li vivent entes inter homan vive, plantes e animalic vive.

Sur li terra li tot vive ha developat se in li aqua. Li existentie de vive éxter li terra ha restat til nu speculation.
Terra

Li **Terra**, simbol , es li triesim planete del solari sistema. Secun li grandore it li quaresim max grand planete del solari sistema e li max densi planete del solari sistema.

Li diametre del Terra es 12.700 kilometre. Li etá del Terra es circum 4,6 milliarde annus. Omni conosset formes del vive habita sur li Terra.

Li Terra rota se circum se self in 23 hores 56 minutes e 4,1 secundes. Li Terra besona 365,256 dies por un torne circum li Sole.
Sicilia

**Sicilia** es li max grand insul in li Mediterraneo e apartene a Italia. Sicila es situat sud de Italia e it es anc un autonom region de Italia.

It have 5 043 480 (2012) habitantes e have un area de 25,711 quadrat-kilometre.

Li cité capital de Sicilia es Palermo.
Palermo

**Palermo** (sicilianesi: Paliemmu, latin: Panormus) es un cité in Italia. Palermo es li cité capital del autonom provincia Sicilia e es situat al costa del nord del insul Sicilia in li Mediterraneo.

It have 654.987 (2012) habitantes e es li quinesim max grand cité de Italia.
Chișinău

**Chișinău** es li cité capital de Moldavia. It es anc conosset sub li nómine *Kishinev*.

It have 532.513 (2014) e un area de 120 quadrat-kilometres habitantes.

Chișinău esset mentionat in un historical documente por li unesim vez in li annu 1436 quam parte del Principatu Moldavia. In li annu 1511 li cité devenit parte del Osman Imperie. In li annu 1812 Chișinău devenit parte de Russia. In li annu 1818 devenit Chișinău cité capital del guvernament Bessarabia. Li famosi russ poet Alexander Pushkin habitat inter 1820 e 1823 in Chișinău. Inter 1918 e 1940 li cité esset parte de Rumania. Inter 1940 e 1991 Chișinău esset li cité capital del Moldavian Socialist Soviet Republica intra li Soviet-Union. Desde li annu 1991 Chișinău es li cité capital del índependent state Moldavia.
Lingue

**Lingue** es sistema de signes por li comunication. It servi quam instrument de comunication inter membres de un comunité. Lingue es un unitá de regules e signes. 

Lingues existe ne solmen inter homes ma anc hay linguistic comunication inter animales e lingues por computatores.

Li scientie quel ocupa se pri li lingue es li linguistica.

On estima que hay hodie sur li munde ancor 6000 e 7000 singul lingues. On distinte inter natural lingues quel ha developat se durant millenes de annus in homan societés e artificial lingues e planlingues. Interlingue apartene al categorie de planlingues quam international auxiliari lingue.

On anc distinte natural lingues inter lingues e dialectes. Dialectes es solmen un regional variante de un lingue. Natural lingues ne es fix. Ili changea e developa se. Per li scrition de un lingue on posse  plu bon conservar e trandar un lingue.
Transnistria

**Transnistria** es li ost-parte del europan state Moldavia, quel ha declarat su índependentie ye li 2-im de septembre 1990. Moldavia ne plu controla li region, ma Transnistria ne es internationalmen aconosset.

Li cité capital de Transnistria es Tiraspol.

Transnistria have secun un estimation in li annu 2012 530.000 habitantes. 

Li suporte de Russia por Transnistria es tre important por li region. In Transnistria habita ante omnicos russes e ucraines.

Transnistria have mem un propri valuta, li Transnistrian Ruble.

* Presidente: Vadim Krasnoselsky
* Prim-ministre: Aleksandr Rozenberg
Krasnaja Poljana

**Krasnaja Poljana** es un village in Russia. It es situat in li region Krasnodar. It es situat in li montania Caucás 40 kilometres distant del cité Sotchi. In Krasnaja Poljana evenit li ski-sport competitiones del Olimpic Ludes de hiverne 2014.

It es situat in li valley de Msymta e es situat sur un altore de 600 metres súper li mare. It es circumdat del montes del montania Caucás.

Krasnaja Poljana have 4598 (2010) habitantes.

Li village esset fundat in li annu 1869 con li nómine *Romanowsk*. Li nómine esset changeat in li annu 1923 in *Krasnaja Poljana*. Krasnaja Poljana significa *rubi clariera* o *bell clariera*.

It esset projectet que Krasnaja Poljana vell devenir un exclusiv centre del turisme por li sport hivernal pos li Olimpic Ludes.
Tecnologie

**Tecnologie** es li conjuntion inter tecnica e scientie pos li 18-im secul. Li parol *tecnologie* es derivat del grec  *technē* "arte" (specialmen li retorica) o mestiere e  *logos* "parol, instruction, scientie".

Li conception de tecnologie es que si on vide un problema on developa e usa tecnologies por far li homan vive plu facil e agreabil. 

Por exemple in li 18-im secul li tecnologie developat se circum li invention e aplication del vapor-machine.
Shche ne vmerla Ukraina

**Shche ne vmerla Ukraina** (*Ucraina ancor ne ha morit*) es li himne national de Ucraina.

Li himne national de Ucraina have li nómine *Sche ne vmerla Ukraina* (*Ucraina ancor ne ha morit*). On canta hodie solmen li unesim strofe e duvez li refrane del canzon. Li textu del canzon esset scrit de Pavlo Chubynsky in li annu 1862 e li melodie de Mykhailo Verbytsky in li annu 1863.

Li tot canzon esset li himne national pos li índependentie de Ucraina in li annu 1991. Ma in li annu 2003 presidente Leonid Kuchma decidet que solmen li unesim strofe e li refrane es cantat quam himne national.
Karlsruhe

**Karlsruhe** es un cité in Germania. It es situat in li sud-west de Germania in li país federal Baden-Württemberg. Karlsruhe es li cité capital del Districte Karlsruhe. It esset li cité capital del país federal Badenia til ti land devenit un parte de Baden-Württemberg.

In li west del cité flue li Rhen, quel es li frontiera inter li países federal Baden-Württemberg e Rheinland-Palatinia.

It have 296.033 (2012) e it es li duesim max grand cité de Baden-Württemberg detra li capitale Stuttgart.

Karlsruhe es li sede del German Federal Tribunale e del German Federal Constitutional Tribunale.

Li cité esset fundat in li annu 1715.
Geretsried

**Geretsried** es un cité in Germania. It es situat in li país federal Bavaria in li districte Supra Bavaria.

Li cité have 23.219 (2012) habitantes.

Geretsried es situat inter li fluvies Isar e Loisach.

In li annu 1950 li municipie Geretsried esset format ex li partes del municipies Ergertshausen, Gelting, Königsdorf e Osterhofen.
Nigri

**Nigri ** es un color. 

Fisicalmen nigri es li absorption de luce e absentie de color.

## Cultural signification
In li occidental cultura nigri es li simbol del morte e grive. It es asociat con lu mal e quam menacie.
Hrodna

**Hrodna** (russ Grodno) es un cité in Bielorussia. It es situat in li west del land al frontiera con Lituania e Polonia.

It have  328.000 (2009) habitantes. Hrodna es hodie li quinesim max grand cité de Bielorussia. 
Li fluvie Neman flue tra li cité.

## Historie
* 1128 Li cité es mentionat por li unesim vez quam un castelle del Ducatu  Polozk. Quelc annus plu tard it devenit li centre del índependent Ducatu Polozk. Poy Polozk devenit un parte del Lituanian Grandducatu.
* 1391 Hrodna recivet li yures quam un cité del lituanian Grandduc Vytautas.
* 1410 Pos li Battalie de Grundwald Hrodno devenit li centre Polonian-Lituanian Imperie.
* 1795 Hrodna devenit un parte del Russian Tsaratu.
* 1915-1919 Hrodna esset ocupat del german armé.
* 1919-1939 Hrodna esset parte de Polonia.
* 1939-1941 e inter 1944 e 1991 Hrodna apartene al Soviet-Union.

In li Duesim Guerre Mundal esset Hrodna ocupat de Germania. Li judéic population de Hrodna esset liquidisat del nationalsocialistes.
Söll

**Söll** es un municipie in Austria. It es situat in li país federal Tirol in li Districte Kufstein.

It have 3.534 (2013) habitantes.

Hodie Söll es un destination de turisme e un loc por li sport hivernal, precipue por li ski alpin.

## Ligament extern
* Li internet-págine oficial de Söll
Aleksandr Lukashenko

**Aleksandr Lukashenko** (con plen nónime Aleksandr Grigoryevich Lukashenko) es un politico de Bielorussia. It es desde li annu 1994 presidente de Bielorussia e guverna dictatorimen. On nómina le li *ultim dictator de Europa*.

Il nascet li 30-im de august 1954 in Kopys (Soviet-Union, hodie: Bielorussia).

## Lukashenko ante il devenit presidente
Il studiat agricultura al Agricultural Academie Horki (Bielorussia e historie al Pedagocic Alt-scola in Mahiljou.
* 1975 Aleksandr Lukashenko maritat Galina Zhelnerovich. Li cuple have du filios.
* 1975-1977 Lukashenko laborat quam instructor del frontiera-truppe del soviet servicie-secret KGB.
* 1980-1982 Vice-politico-oficero de un tank-companie.
Pos to il devenit un secretario del Comunist Partise del Soviet-Union. Il esset contra li reform-politica del general-secretario Mikhail Gorbachov.

## Lukashenko quam presidente
In li annu 1994 Aleksandr Lukashenko esset electet quam presidente de Bielorussia quam índependent candidate e es presidente desde li 20-im de julí 1994. Il transformat li land in un personal dictatura con strett relationes con Russia.
Il ignorat e changeat li constitution secun su vole e lassat se electer in manipulat electiones in li annus 2001, 2006 e 2011. Lukashenko persecutet su political adversarios. Quelc states e organisationes fa Lukashenko responsabil por li mortation de jurnalistes e political oponentes.

Pro su índemocratic politica Lukashenko ha isolat su land de Europa e il es politicmen e economicmen totmen dependent de Russia. Li Europan Union ha interdictet Lukashenko intrar in li membre-states del Europan Union.

Lukashenko ne ha fundat un political partise. Li max important organisationes, queles suporta le, es li organisation Belaja Rus e li yunitá-organisation Belorussian Republican Union de Yunitá.

## Personal informationes pri Lukashenko
Lukashenko self vide e nómina se *бацька* (papá). Il prefere li russ quam lingue e ne parla e ne suporta li national lingue de su país bielorussian. Hodie il vive separat de su vice e il have un triesim filio Nikolay con un altri fémina.
Aleksandr Lukashenko ama e suporta li sport. Il esset anc presidente del National Olimpic Comité de Bielorussia e su preferet sport es li hockey sur glacie.
Alheim

**Alheim** es un municipie in Germania. It es situat in li nord del país federal Hesse in li Subdistricte Hersfeld-Rotenburg (Fulda) del Districte Kassel.

Li municipie have 5073 (2012) habitantes.

## Geografie
Li municipie es situat al ambi rives del fluvie Fulda. It expande se in li montanias Knüllgebirge e Stölzinger Gebirge.

### Structura del municipie Alheim

Li municipie Alheim consiste ex li sequent deci villages:

* Baumbach
* Erdpenhausen
* Heinebach
* Hergershausen
* Licherode
* Niederellenbach
* Niedergude
* Oberellenbach
* Obergude
* Sterkelshausen

Plu quam li demí del habitantes del municipie habita in Heinebach.

## Historie
Li municipie Alheim esset fundat in li annu 1972 ex li deci villages durante un reforme del territorial administration.
Anna Seidel

**Anna Seidel** es un sportista de Germania in li sport hivernal shorttrack. Ella nascet li 31-im de marte 1998 in Dresden. Ella partiprendet in li etá de 15 annus in li Olimpic Ludes de hiverne 2014 in Sotchi (Russia).

Quam infanta ella comensat in li atletica, ma transfertet in li etá de nin annus al sport hivernal shorttrack. In li seson 2007/2008 ella fat su prim competitiones in ti sport.

In li annu 2013/2014 ella partiprendet in li unesim competitiones in li bocale mundal de shorttrack. Ella esset ja in li decembre 2013 nominat por li Olimpic Ludes de hiverne 2014 del German National Olimpic Comité.

Anna Seidel esset scolera in li sport-gimnasium de Dresden (Germania), nu ella es studiante. Ella anc exerci in Dresden e ella esset membre del sport-club ESV Dresden.

In li 2021 Anna Seidel ganiat li argente-medallie in li Europan Championatu de Shorttrack in Gdansk (Polonia).
Sport hivernal

**Sport hivernal** anc nóminat *sport de hiverne* es sportes queles es practicat sur glacie o nive. Longmen on posset practicar ti sportes solmen in li hiverne. Ma hodie hay modern glacie-halles e ski-halles on posse exercir les in chascun seson.

Malgré to li sport hivernal concentra se al landes de Europa e America del Nord. Anc in quelc landes de ost-Asia sport hivernal es practicat e populari. Pro climatic conditiones sportal hivernal es poc til totmen ne difuset in Africa, America del Sud e Oceania in mult landes de Asia.

Desde li annu 1924 hay Olimpic Ludes de hiverne. 

## Sportes

Hay li sequent sportes hivernal queles es parte del programma de Olimpic Ludes.

* Biatlon 
* Bob-slitte 
* Curling 
* Hockey sur glacie 
* Nordic Combination
* Patinage artistic 
* Patinar a rapiditá 
* Shorttrack 
* Skeleton 
* Ski Alpin 
* Ski-Freestyle
* Ski-Saltation 
* Ski travers li país 
* Slittar
Glacie

**Glacie** es li solid forme de aqua. Glacie gelat aqua. Aqua gela a un temperatura de 0 °C (273.15 K, 32° F).

Glacie consiste ex transparent cristalles sin colore.

Glacie lude un important role in mult meteologic fenomenes. 

Mult sportes hivernal quam hockey sur glacie e patinage artistic es practicat sur glacie.
Nive

**Nive** es un forme de precipitate. It es li max sovent forme de solid precipitate. Nive consiste ex fin cristalles de glacie. Li normal color de nive es blanc.

Nive atinge li suol in li forme de flores de nive. Flores de nive es gelat cristalisat aqua quel cade li nubes.
Ivana Bulatović

**Ivana Bulatović** es un alpin ski-sportista de Montenegro. Ella nascet li 12-im de octobre 1994 e habita in Kolašin (Montenegro).

Ivana Bulatović partiprende in li Olimpic Ludes de hiverne 2014 in Sotchi (Russia) quam unesim feminin sportiste de Montenegro in li Olimpic Ludes de hiverne in li discipline ski-alpin slalom.

Ivana Bulatović ha comensat skiar in li etá de six annus. Ella es aktiv in li Ski-Club Bjelasica in Kolašin.

## Resultates
Ivana Bulatović esset ye li 85-im position in li competition del slalom del alpin-ski championatu mundal 2013 in Schladming (Austria).

## Fontes
* Articul in li montenegrian jurnale Vijesti ye li 10-im novembre 2013 pri Ivana Bulatović in montenegrian visitat 6-im de februar 2014
Vanessa-Mae

**Vanessa-Mae** (nascet quam Vanessa-Mae Vanakorn Nicholson) es un famosi violinista del Reyatu Unit de chinesi -thailandesi origine. Ella nascet li 27-im de octobre 1978 in Singapor. Vanessa-Mae es anc sportista e partiprende quam unesim fémina de Thailand al Olimpic Ludes de hiverne 2014 in Sotchi (Russia) in li ski alpin.

## Personal Vive
Vanessa-Mae es li infanta de un thailandesi patre e un chinesi matre. Ella esset adoptet de su stif-patre Graham Nicholson pos li separation de su genitores de su step-patre. Vanessa-Mae tranlocat a London Reyatu Unit e recivet li civité del Reyatu Unit. Desde 2009 ella habita in Zermatt (Svissia).

## Musica
Ella comensat luder piano ja in li etá de tri annus e violine in li etá de sett annus. In li etá de deci annus ella ludet con li London Filharmonic Orcheste e Vanessa-Mae esset acceptet un annu plu tard in li Royal College of Music in London. 

## Discografie
Ella registrat in son desde 1990 mult discos e compact-discos.
* 1990 – *Violin*
* 1991 – *My Favourite Things – Kids' Classics*
* 1992 – *Tschaikovsky & Beethoven Violin Concertos*
* 1995 – *The Violin Player*
* 1996 – The Alternative Record From Vanessa-Mae
* 1996 – *The Classical Album*
* 1997 – *Storm*
* 1997 – *China Girl, The Classical Album 2*
* 1998 – *The Original Four Seasons and the Devil's Trill Sonata, The Classical Album 3 – The Italian Album* 
* 2000 – *The Classical Collection Part 1*
* 2001 – *Subject to Change*
* 2002 – *The Best of Vanessa-Mae*
* 2003 – *The Ultimate*
* 2004 – *Flow of Soul Vol. 1* (Vanessa-Mae meets Takuro)
* 2004 – *Choreography* 
* 2006 – *Mae*
* 2007 – *Platinum Collection*

## Sport
In li annu 2006 ella esset por li unesim vez in Zermatt (Svissia) e comensat skiar. Ella qualificat se quam unesim fémina de Thailand por li Olimpic Ludes de hiverne. Ella va startar che li Olimpic Ludes de hiverne 2014 in in Sotchi (Russia) in li disciplines del ski alpin slalom e gigante-slalom. Ella posse startar por Thailand pro que su patre es de Thailand.
Alpes

Li **Alpes** es li max montania intra Europa. Li Alpes es circa 1200 kilometre long e inter 150 e 200 kilometre larg.

Li caten de montes extende se tra ott lande: de Austria e Slovenia in li ost, Svissia, Liechtenstein, Germania e Francia in li west e tra Italia e Mónaco in li sud.

Li max alt sómmite del Alpes es li Mont Blanc con 4810 metre.

Li formation del Alpes circa comensat ante 135 million annus e finit ante 30 til 35 million annus. Li Alpes es un pliccas-montania.
Milo Đukanović

**Milo Đukanović** es un politico de Montenegro. Il nascet li 15-im de februar 1962 in Nikšić (Montenegro). Il esset plurivez presidente e prim-ministre de Montenegro e il domina li political vive de Montenegro desde li annu 1991. Il esset inter li annu 1997 e 2023 presidente del Democratic Partise de Socialistes (DPS). Il es anc egardat quam patre del índependentie de Montenegro in li annu 2006. 

Li oposition acccusa Milo Đukanović esser responsabil por li contrabande de cigarettes, ma til nu nequó in ti direction es pruvat. 

Til li 1996 Đukanović esset un adherente del serbian presidente Slobodan Milošević. In ti témpore de Đukanović suportat li idé de un strett alliantie inter Serbia e Montenegro.

Desde 1996 Đukanović volet que Montenegro un índependent state e dissolue chascun statal ligament con Serbia. In li annu 2006 il realisat ti political idé per un plebiscite in Montenegro.

## Personal vive e tost annus
Milo Đukanović nascet quam filio del judico Radovan Đukanović e del infirmiera Stana. Il have un plu yun fratre Aco Đukanović e un plu old sestra Ana.

Milo Đukanović es maritat con Lidija Đukanović nascet Kuč e li cuple have un filio Blaža.

In li annu 1979 devenit Milo Đukanović un membre del comunist partise Yugoslavian Comunist Liga. Il studiat in Podgorica economie. Il es 1,96 metre alt e lude basketballe. 

In li annu 1986 Đukanović devenit un membre del directoratu del *Alliantie del Socialist Yunesse* in Montenegro e 1988 il devenit un membre in li Central Comité del Yugoslavian Comunist Liga de Montenegro. Li Yugoslavian Comunist Liga de Montenegro changeat in li annu 1991 su nómine in Democratic Partise de Socialistes.

## Political cariera
* 1989 - 1991 Milo Đukanović esset secretario del presidentie del Yugoslavian Comunist Liga de Montenegro.
* 1991 - 1998 Prim-ministre de Montenegro.
* Desde 1997 Presidente del Democratic Partise de Socialistes.
* 1998 - 2002 Presidente de Montenegro.
* 2002 - 2006 Prim-ministre de Montenegro.
* 2006 Montenegro devenit índependent pos un plebiscite. Đukanović atinge su grand political scope.
* 2008-2010 Prim-ministre de Montenegro.
* 2012-2016 Denov Prim-ministre de Monenegro.
* 2018 Milo Đukanović es electet quam presidente de Montenegro.
* 2018-2023 Milo Đukanović esset denov presidente de Montenegro.
* 2023 Milo Đukanović perdit in li duesim rond del electiones presidential contra Jakov Milatović. Pos ti defete il demissionat li 6-im de april 2023 quam presidente del Democratic Partise de Socialistes.
Homs

**Homs** es un cité in Siria. It es li cité capital del governament Homs. Homs es situat in li west del país in un fecund valley del fluvie Orontes.

Li cité have 652.609 (2004) habitantes e es li triesim max grand cité de Siria.

## Historie
In li antiquitá Homs havet li nómine *Emesa*. 

In guerre intern de Siria desde 2011 Homs es un centre del adversario del guvernament de Bashar al-Assad.
Bashar al-Assad

**Bashar al-Assad** es un politico de Siria. Il nascet li 11-im de septembere 1965 in Damascus quam filio del presidente Hafiz al-Assad. Pos li morte de su patre il devenit ye li 17-im de julí 2000 li presidente de Siria til li 8-im de decembre 2024 quande rebelles conquestat Damascus. 

Bassad al-Assad esset inter  li 18-im de junio 2000 e li 8-im de decembre 2024 anc general-secretario del Arab Socialist Baath Partise, quel dominat li political vive de Siria.

Desde li annu 2011 Il prova con violentie supresser li insurection contra su regnantie per violentie, e semblantmen ha successat mersí al auxilie de Russia e li defete de ISIS quel durant un témpor prendet un grand parte del land. Ye li 8-im de decembre 2024 islamic rebelles conquestat Damascus e finit li regnantie de Bashar al-Assad pos 24 annus. Bashar al-Assad fugit con su familie a Moscva (Russia).

Bashar al-Assad es quam su patre Hafiz al-Assad adherent del religion de Alawites.

## Personal vive
Bashar al-Assad es desde li decembre 2000 maritat con Asma Fauaz al-Akhras e li cuple have tri infantes.
Europan Parlament

Li **Europan Parlament** es li parlament del Europan Union. Li sede del Europan Parlament es Strasbourg (Francia). Li Europan Parlament esset etablisset in li annu 1952. Desde li annu 1979 it es electet chascun quin annus in directmen del cives del Europan Union in li Europan Electiones. It li sol instutution del Europan Union, quel es electet del cives.

* Presidente del Europan Parlament: Roberta Metsola (Malta) desde 2022

## Membres
### Númere del membres secun país

Li Europan Parlament have 766 membres

## Functiones
Li Europan Parlament ne have tant mult functiones quam parlamentes have in democraties. Li functiones del Europan Parlament es definit in li articul 14 li Tractate del Europan Union. It decide juntmen con Consilie del Europan Union pri leges e pri li budgete. It controla politicmen li altri institutiones del Europan Union. 

Li Europan Parlament ne posse proposir nov leges, to posse car nur li Europan Commission. Li Europan Parlament posse demander del Europan Comission que it ocupa se pri un nov tema. Li parlament controla li labore del Europan Commission. Li Europan Parlament electe li chef del Europan Comission, ma chef des states e chefes del guvernamentes del membre states proposi li chef del Europan Commission. Li Europan Parlament posse fortiar per un vote de desfide li Europan Comission demissionar.
Isar

Li **Isar** es un fluvie. It have un longore de 295 kilometre e flue tra li german país Bavaria e li austrian país Tirol.

Li fonte de Isar es in montania Karwendel, quel es un parte del Alpes, ye li austrian látere. 

Li Isar passa li frontiera de Germania in li proximitá de Mittenwald e flue tra li cités Bad Tölz, München e Landshut. It conflue in li Danubio avan Deggendorf. 

Li Isar es li quaresim max long fluvie in Bavaria detra Danubio, Inn e Main. Li Isar es duesim max important german confluente del Danubio detra li Inn.
Matteo Renzi

**Matteo Renzi** es un politico de Italia. Il nascet li 11im de januar 1975 in Firenze (Italia). Desde li februar 2014 il es li prim-ministre de Italia. Con 39 annus Renzi es li max yun prim-ministre de Italia til nu.

Matteo Renzi studiat jurisprudentie in li universitá de Firenze e finit it in li 1999. Pos li studie il laborat in li marketing firma de su familie. Desde 1999 il es maritat e il have tri infantes.

Matteo Renzi es membre del Partise Democratic desde su fundation in li annu 2007. Inter 2004 e 2009 il esset li presidente del Region Firenze e desde 2011 il es borgomastro de Firenze. In li decembre 2013 il esset electet quam presidente del Partise Democratic in vice de Enrico Letta. Pos ti defete Letta retirat se ex li oficie del prim-ministre e Matteo Renzi devenit su successor.
Facebook

**Facebook** es un social retage in li internet. It esset fundat ye li 4im de februar 2004 del studiantes Dustin Moskovitz, Chris Hughes, Eduardo Saverin e Mark Zuckerberg.

Hodie it have plu quam 1,23 milliarde membres. 

Li firma Facebook Inc., quel have su sede in Menlo Park (California, Unit States de America), provide Facebook.

Facebook significa *Libre de facies* e it es un platform por social contactes e activitás in li internet. Li internet-págine de Facebook es inter li max populari locos in li internet.

Facebook es sovent criticat pro su negligentie del protection del personal datas del su membres. In facte Facebook gania mult pecunie per li vende del datas de su usatores.
Arseniy Yatsenyuk

**Arseniy Yatsenyuk** (plen nómine *Arseniy Petrovych Yatsenyuk*) es un politico de Ucraina. Il esset desde li 27-im de februar 2014 e li 24-im de julí 2014 temporari prim-ministre de Ucraina. Il esset un membre del partise Patria (Batkiwschtschyna), ma in li annu 2014 il abandonat ti partise e fundat li partise Popul Fronte. Li 12-im de septembre 2014 il esset electet quam presidente del Popul Fronte e devenit denov prim-ministre. Li 10-im april 2016 il demisset quam prim-ministre.

Arseniy Yatsenyuk nascet li 22-im de may 1974 in Chernivtsi (Ucraina).

## Personal vive
Yatsenyuk studiat jurisprudentie in Chernivtsi inter 1992 e 1996 e anc economie. Il esset presidente del jure-firma *Yurek ltd.* in Chernivtsti inter 1992 e 1997. Inter 1998 e 2001 il laborat in li *Avalbank* in Kiev.

Yatsenyuk es maritat e have du filias. Il es catolico quam membre del Ucranian Grec-Catolic Eclesie.

## Political cariera
* 2001-2003: Ministre por economie del autonom guvernament del peninsul Crim.
* 2003-2005: Vice-presidente del Ucrainian National Bank.
* 2005-2006: Ministre por economie de Ucraina.
* 2007-2008: Presidente del parlament de Ucraina.
* 2009: Yatsenyuk candidat por li oficie del presidente de Ucrania, ma atinge solmen 6,69 percent.
* 2012-2014: Yatsenyuk esset electet in li parlament e esset li presidente del gruppe del deputates del partise Patria (Batkiwschtschyna).
* 2013-2014: Yatsenyuk es con Vitali Klitchko e Oleh Tjahnybok un del ductores del Euromaidan movement, quel protestat contra li por-russian politica de presidente Victor Yanukovich.
* 2014: Pos li cade de Yanukovich Yatsenyuk es electet li 27-im de februar 2014 quam temporari prim-ministre de Ucraina. Il abandonat li partise Patria (Batkiwschtschyna) e devenit li 12-im de septembre 2014 li presidente del Popul Fronte.
* 2014-2016 Yatsenyuk esset prim-ministre de Ucraina inter li 27-im de februar 2014 e li 10-im de april 2016.
* 2016 Yatsenyuk demisset li 10-im de april 2016 quam prim-ministre.
Kunming

**Kunming** es un cité in China. It es li cité capital del Provincia Yunnan in li sud-west del land. Til li annus 1920 it esset conosset sub li nómine *Yunnan-Fou*.

It es situat sur un altore de 1.900 metre súper li mare in li nord angul del Lago Dian.

Kunming have 6.432.212, (2009) habitantes.
Laim

**Laim** es un del 25 districtes del german cité München, quel es li cité capital del país federal Bavaria. 

It es situat in li west de München e have 53.359 (2012) habitantes

## Historie
Laim existet plu long quam München quam índependent village. It esset mentionat in historic documentes por li unesim foy inter 1047 e 1053 quam *loco leima*.

Por li developament e crescentie del population li ferroviari station de manovre in li annu 1892 esset tre important. In li annu 1890 Laim ancor havet solmen 290 habitantes e til li annu 1901 it havet ja decivez plu habitantes. 

In li annu 1900 Laim devenit un parte de München. In li medie del annus 1990 li ferroviari station de manovre esset dissoluet.

## Politica
Laim have un districte comité con 25 membres quel es electet chascun six annus.
Carnevale

**Carnevale** es in cristianisme li customes queles eveni ante li six semanes de carema. Li carema comensa ye li mercurdí de carema e dura til pasca. Li carnevale es celebrat li max in catolic regiones.

Li carnevale es celebrat con parades e mascas. Li homes transvesti se in diferent costumes, dansar e celebra in li stradas. Li carvenale de Brasil es tre famosi e anc li carvenale con mascas in Venezia (Italia).

In Germania e Nederland li carnivale traditionalmen comensa ye li 11im de novembre ye clocca 11 e 11 minutes.
Venezia

**Venezia** es un cité in Italia. It es li cité capital del Region Venezia. It es situat in li nord-ost de Italia. Li cité es anc nóminat *La Serenissima* (li serenissim). Li historic centre de Venezia es situat sur quelc insules in li Lagun de Venezia. In li lagun hay 118 insules.

Venezia have 259.263 (2012) habitantes.

Hodie li turisme lude un tre important rol por li economie del cité.

## Historie
Li cité esset til li annu 1797 li cité capital del Republica Venezia e esset un del max grand cités de Europa. Til 16im secul Venezia esset un del important comercie-cités del munde. It have su propri colonial imperie un propri flotte militari e comcercial. 

Li cité esset un centre de arte e cultura.

Inter 1798 e 1805 it apartenet a Austria. Pos to Venezia esset un parte de Francia til 1815 e denov inter 1815 e 1861 it devenit un parte Austria. Desde li annu 1866 Venezia esset parte de Italia.
Hubert Aiwanger

**Hubert Aiwanger** es un politico de Germania. Il nascet li 26-im de januar 1971 in Ergoldsbach (Germania). Aiwanger es li presidente del Partise Líber Electores, presidente del Federal Asociation del Líber Electores, li presidente del Líber Electores de Bavaria e desde li novembre 2018 vice-prim-ministre e ministrie por economie, li developament del land e energie de Bavaria.

## Personal vive
Aiwanger es farmero e studiat pos li scola in Weihenstephan (Germania) agricultura e finit su studies diplom-ingeniero de agricultura. Aiwanger havet un stipende del Fondation Kurt Seidl, quel es proxim del partise Cristan Social Union in Bavaria.

Aiwanger es in un relation con Tanja Schweiger, qui es anc um membre del parlament de Bavaria por li Líber Electores de Bavaria. Li cuple have un comun infante.

## Political cariera
* 2002 Aiwanger devenit un membre del Líber Electores e candidat sin successe por li local parlament.
* 2004 Aiwanger devenit presidente del Líber Electores in Landshut e poy presidente del Líber Electores in li Districte Infra Bavaria in Garching apu München.
* 2006 Aiwanger es electet surprisantmen quam del Líber Electores de Bavaria. Su political scope esset ducter li Líber Electores in li parlament de Bavaria.
* 2008 Li Líber Electores de Bavaria atinge in li electiones de Bavaria 10,2 percent e Aiwanger devenit memmbre del bavarian parlament e es electet quam presidente del fraction de su partise in li bavarian parlament. Pos ti successe li nov scope de Aiwanger es que li Líber Electores anc intrar in federal parlament de Germania e li Europan Parlament.
* 2010 Aiwanger es electet quam presidente del Partise Líber Electores e quam presidente del Federal Asociation del Líber Electores.
* 2013 In li electiones in Bavaria li Líber Electores de Bavaria anc intrat denov in li bavarian parlament con 9,0 percent del votes e Aiwanger deveni denov membre del bavarian parlament e il es denov electet quam presidente del fraction de su partise.
* 2018 Hubert Aiwanger devenit vice-prim-ministre de Bavaria e ministrie por economie, li developament del land e energie.
* 2023 Hubert Aiwanger es electet por li unesim vez directmen in li parlament del país federal Bavaria e devenit denov  vice-prim-ministre de Bavaria e ministrie por economie, li developament del land e energie.

## Political positiones
Aiwanger have un critical opinion pri li comun europan valuta Euro. Il cooperat til li annu 2013 con li professor por economie Bernd Lucke, qui nu ha fundat con li partise Alternative por Germania su propri partise.

Aiwanger vole etablisser li movement de Líber Electiones quam alternative in tot Germania por li electores del conservativ-liberal partise. Ti position es disputat in quelc organisationes del Líber Electores.